
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 269 

25 Φεβρουάριου 2015 


ΑΠΟΦΑΣΕΙ Σ 

Αριθμ. πρωτ. 22/Διεκπ. 128 

Τροποποίηση και κωδικοποίηση του Κανονισμού λει¬ 
τουργίας του Εκκλησιαστικού Ιδρύματος υπό την 
επωνυμίαν: «ΙΔΡΥΜΑ ΠΟΙΜΑΝΤΙΚΗΣ ΕΠΙΜΟΡΦΩΣΕ- 
ΩΣ (Ι.Π.Ε.) ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ’ όψιν: 

1. Τας διατάξεις των άρθρων 29 παραγρ. 2 του Νόμου 
590/1977 «Περί Καταστατικού Χάρτου της Εκκλησίας 
της Ελλάδος» (Α' 146), όπως αυτός ισχύει, 

2. Τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, οι οποίες απορρέουν από 
τας Ευαγγελικός επιταγάς, τους Ιερούς Κανόνας και 
τους Νόμους του Κράτους. 

3. Την υπ’ αριθμ. 3963/23.12.2014 Πράξιν και την 
υπ’ αριθμ. ΕΞ. 4008/30.12.2014 Πρότασιν του Μακαρι- 
ωτάτου Αρχιεπισκόπου Αθηνών και πόσης Ελλάδος 
Ιερωνύμου. 

4. Την από 7.1.2015 Γνωμοδότησιν του Ειδικού Νομικού 
Συμβούλου της Εκκλησίας της Ελλάδος, αποφασίζει: 

τροποποιεί και κωδικοποιεί τον Κανονισμόν λειτουρ¬ 
γίας του Εκκλησιαστικού Ιδρύματος υπό την επωνυ¬ 
μίαν: «ΙΔΡΥΜΑ ΠΟΙΜΑΝΤΙΚΗΣ ΕΠΙΜΟΡΦΩΣΕΩΣ (Ι.Π.Ε.) 
ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ», σύμφωνα με τις 
διατάξεις του επομένου Κανονισμού: 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΟΥ ΕΠΙΜΟΡΦΩΤΙΚΟΥ 
ΚΑΙ ΕΡΕΥΝΗΤΙΚΟΥ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΥΠΟ 
ΤΗΝ ΕΠΩΝΥΜΙΑΝ «ΙΔΡΥΜΑ ΠΟΙΜΑΝΤΙΚΗΣ ΕΠΙΜΟΡΦΩΣΕ- 
ΩΣ (Ι.Π.Ε.) ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ». 

Άρθρο 1 

Σύσταση- Επωνυμία - Έδρα - Σφραγίδα 

1. Το συσταθέν στην Ιερά Αρχιεπισκοπή Αθηνών δυ¬ 
νάμει της υπ’ αριθμ. 1631/896/28-5-2009 (ΦΕΚ 1011/Β) 
αποφάσεως της Δ.Ι.Σ., όπως τροποποιήθηκε με την υπ’ 
αριθμ. 2293/5-6-2013 (ΦΕΚ 1541/Β/2013) όμοια απόφαση, 
Επιμορφωτικό και Ερευνητικό ΕκκλησιαστικόΊδρυμα με 
την επωνυμία: «ΙΔΡΥΜΑ ΠΟΙΜΑΝΤΙΚΗΣ ΕΠΙΜΟΡΦΩΣΕΩΣ 
(Ι.Π.Ε.) ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ», αποτελεί 
εφ’ εξής αυτοτελές εκκλησιαστικό Νομικό Πρόσωπο Ιδι¬ 


ωτικού Δικαίου (Ν.Π.Ι.Δ.) μη κερδοσκοπικού χαρακτήρα, 
κατ’ άρθρο 29 παρ. 2 του Ν. 590/77 «περί Καταστατικού 
Χάρτου της Εκκλησίας της Ελλάδος», τελεί υπό την δι¬ 
οικητική εποπτεία της Ιερός Αρχιεπισκοπής Αθηνών, το 
έργο της οποίας επικουρεί, διοικείται δε και λειτουργεί 
σύμφωνα με τις διατάξεις του παρόντος Κανονισμού. 

2. Το Ιδρυμα εδρεύει στην Αθήνα και στεγάζεται στα 
Γ ραφεία της Ιερός Αρχιεπισκοπής Αθηνών, επί της οδού 
Αγίας Φιλοθέης αρ. 19-21. Φέρει σφραγίδα με την έν¬ 
δειξη: «ΙΕΡΑ ΑΡΧΙΕΠΙΣΚΟΠΗ ΑΘΗΝΩΝ - ΙΔΡΥΜΑ ΠΟΙΜΑ¬ 
ΝΤΙΚΗΣ ΕΠΙΜΟΡΦΩΣΕΩΣ» περιμετρικά και στο κέντρο 
σταυρό παλαιοχριστιανικού τύπου. 

Αρθρο 2 

Σκοποί του Ιδρύματος 

1. Το Ίδρυμα Ποιμαντικής Επιμορφώσεως της Ιερός 
Αρχιεπισκοπής Αθηνών με τις διατάξεις του άρθρου 
30 του Ν. 4115/2013 (ΦΕΚ Α'/24) εντάχθηκε στους φο¬ 
ρείς Παροχής Διά Βίου Μάθησης του άρθρου 3 του 
Ν. 3879/2010 (ΦΕΚ Α'/163) και στους φορείς που παρέ¬ 
χουν Πιστοποιημένη Επιμόρφωση στον Δημόσιο Τομέα 
του άρθρου 85 του Ν. 3528/2007 (ΦΕΚ Α'/1). 

2. Σκοποί του «Ιδρύματος Ποιμαντικής Επιμορφώσε- 
ως της Ιερός Αρχιεπισκοπής Αθηνών» (εφ’ εξήςΊδρυμα) 
είναι: 

α) Η ποιμαντική θεολογική και πρακτική κατάρτιση των 
υποψηφίων προς χειροτονία και του ιερατικού ζεύγους, 
με έμφαση στην καλλιέργεια ιερατικού ήθους, λειτουργι¬ 
κής συνειδήσεως και ποιμαντικών δεξιοτήτων, με σκοπό 
την αρτιότερη προετοιμασία για την ιερωσύνη. 

β) Η εν γένει επιμόρφωση των κληρικών της Ορθό¬ 
δοξης Ανατολικής Εκκλησίας και η συνεχής ενημέρωσή 
τους για τις κοινωνικές, πολιτισμικές, πολιτικές, τεχνο¬ 
λογικές, θρησκευτικές και πνευματικές εξελίξεις, που δι- 
έπουν την σύγχρονη εγχώρια και διεθνή πραγματικότη¬ 
τα, με έμφαση στο διάλογο της Ορθόδοξης Θεολογίας 
με τα σύγχρονα κοινωνικό - πολιτιστικά δεδομένα και 
την αξιοποίηση των γνώσεων στο πλαίσιο της ποιμα¬ 
ντικής πράξεως. 

γ) Η εκπαίδευση κληρικών και λαϊκών στελεχών για τις 
σύγχρονες ανάγκες διακονίας σε ειδικούς ποιμαντικούς 
τομείς, όπως νοσοκομεία, φυλακές, εξειδικευμένα ιδρύ¬ 
ματα και δομές κοινωνικοπρονοιακού χαρακτήρα, σχο¬ 
λεία, πανεπιστήμια, τουριστικοί χώροι, αεροδρόμια, κλπ. 

δ) Η διοργάνωση εκπαιδευτικών προγραμμάτων, ερ¬ 
γαστηρίων πρακτικής άσκησης, διαλέξεων, σεμιναρίων, 
συνεδρίων καθώς και ερευνητικών προγραμμάτων επί 
ποιμαντικών, θρησκευτικών, πολιτιστικών και κοινωνι- 
κοπολιτικών θεμάτων. 

ε) Η δημιουργία και λειτουργία κέντρου εξ αποστάσε- 
ως εκπαίδευσης για την υποστήριξη του εκπαιδευτικού 
έργου του Ιδρύματος. 

στ) Η προσφορά επιστημονικής εποπτείας και υπο¬ 
στήριξης των στελεχών και των διαφόρων ποιμαντικών 
και διοικητικών δομών της Ιερός Αρχιεπισκοπής Αθηνών, 
καθώς και των λοιπών, αυτοτελών και μη, Ιδρυμάτων 
αυτής. 

ζ) Η μελέτη, προώθηση και στήριξη της ορθοδόξου 
παραδόσεως και του ελληνοχριστιανικού πολιτιστικού 
και πνευματικού πλούτου. 

η) Η επαφή και ευαισθητοποίηση του ποιμνίου σχετικά 
με την ορθόδοξη παράδοση, τον λαϊκό μας πολιτισμό, 
αλλά και με τις σύγχρονες μορφές τέχνης και πολιτι¬ 
στικής έκφρασης. 

θ) Η ανάπτυξη επιπρόσθετων τυπικών προσόντων και 
η καλλιέργεια ανάλογων δεξιοτήτων σε σχέση με την 
ανάθεση ειδικών καθηκόντων στο συνολικό ποιμαντικό 
και διοικητικό έργο της Ιεράς Αρχιεπισκοπής Αθηνών, 
τόσο από κληρικούς όσο και από λαϊκά στελέχη, όπως 
για παράδειγμα η άσκηση της Προεδρίας του Εκκλησι¬ 
αστικού Συμβουλίου, οι θέσεις στο διοικητικό Οργανι¬ 
σμό της Ιεράς Αρχιεπισκοπής Αθηνών, η διακονία στον 
Τομέα της Νεότητος, η χορήγηση οφφικίων κ.ά. 

ι) Η ανάθεση και εκπόνηση μελετών, ερευνών και προ¬ 
γραμμάτων συναφών με τους σκοπούς του παρόντος 
και χάριν αυτών. 

κ) Η παντός είδους συνεργασία με Ιερές Μητροπό- 
λεις, εκκλησιαστικούς φορείς και ιδρύματα, εταιρείες 
ή ιδρύματα του εσωτερικού και εξωτερικού, ινστιτούτα 
ή ανάλογους φορείς, για την επίτευξη των παραπάνω 
σκοπών, καθώς και κάθε άλλου είδους ενέργεια που 
κρίνεται αναγκαία από το Δ.Σ. του Ιδρύματος. Επίσης, 
η συμμετοχή σε πρωτοβουλίες και δίκτυα εθνικής και 
ευρωπαϊκής εμβέλειας που στοχεύουν στην παραγωγή 
εκπαιδευτικού και πολιτιστικού έργου. 

Άρθρο 3 

Διοίκηση του Ιδρύματος 

1. Το Ίδρυμα διοικείται από πενταμελές (δμελές) Δι¬ 
οικητικό Συμβούλιο (εφ’ εξής Δ.Σ.). Πρόεδρος του Δ.Σ. 
είναι ο Μακαριώτατος Αρχιεπίσκοπος Αθηνών και πόσης 
Ελλάδος, ο οποίος ορίζει με πράξη του τα υπόλοιπα 
μέλη του Δ.Σ. και τον νόμιμο αναπληρωτή του για την 
περίπτωση πρόσκαιρου κωλύματος του, καθώς και τα 
αναπληρωματικά μέλη. 

2. Κατά την πρώτη συνεδρίασή του το Δ.Σ. ορίζει 
μεταξύ των μελών του τον Γραμματέα και τον Ταμία 
του Ιδρύματος. 

3. Η θητεία των μελών του Διοικητικού Συμβουλίου, 
εκτός του Προέδρου, είναι τριετής, το δε αξίωμά τους 
τιμητικό και άμισθο. Ο Πρόεδρος έχει το δικαίωμα αντι¬ 
κατάστασης μελών του Δ.Σ., εφ’ όσον υπάρχει σπου¬ 
δαίος λόγος. 

4. Σε περίπτωση που μέλος του Δ.Σ. απουσιάσει αδι¬ 
καιολόγητα για περισσότερες από δύο συνεχείς συνε¬ 
δριάσεις, το γεγονός αυτό δύναται να θεωρηθεί σπου¬ 


δαίος λόγος για την αντικατάστασή του, με πράξη του 
Προέδρου. 

5. Το Δ.Σ. συνέρχεται τακτικώς μία φορά το εξάμηνο 
και εκτάκτως όποτε αυτό κρίνεται αναγκαίο, ύστερα 
από πρόσκληση του Προέδρου ή του νόμιμου αναπλη¬ 
ρωτή του και βρίσκεται σε απαρτία, παρισταμένου του 
Προέδρου ή του νόμιμου αναπληρωτή του και επιπλέον 
δύο τουλάχιστον μελών του. 

6. Οι αποφάσεις λαμβάνονται κατά πλειοψηφία των 
παρόντων μελών και σε περίπτωση ισοψηφίας υπερι¬ 
σχύει η ψήφος του Προέδρου (ή του προεδρεύοντος). 
Σε κάθε συνεδρίαση του Δ.Σ. τηρούνται πρακτικά, τα 
οποία υπογράφονται από τα παρόντα μέλη. 

7. Στις συνεδριάσεις του Δ.Σ. παρίσταται ο Διευθυ¬ 
ντής του Ιδρύματος ως εισηγητής των θεμάτων προς 
συζήτηση, χωρίς δικαίωμα ψήφου. Τα προς συζήτηση 
θέματα καταχωρούνται στην ημερήσια διάταξη, η οποία 
κοινοποιείται εγκαίρως στα μέλη του Δ.Σ. με την πρό¬ 
σκληση σε συνεδρίαση. 

8. Στις συνεδριάσεις του Δ.Σ. μπορεί να παρίστανται 
όταν αυτό κρίνεται απαραίτητο οι Επιστημονικοί Σύμ¬ 
βουλοι καθώς και ο Νομικός Σύμβουλος, χωρίς δικαίωμα 
ψήφου. 

Άρθρο 4 

Αρμοδιότητες του Διοικητικού Συμβουλίου 

1. Το Διοικητικό Συμβούλιο: 

α) Διοικεί τοΊδρυμα και αποφασίζει για κάθε θέμα που 
αφορά στην οργάνωση, λειτουργία και διαχείριση του 
Ιδρύματος, μεριμνά για την εκπλήρωση των δραστηρι¬ 
οτήτων του και την ορθή και απρόσκοπτη λειτουργία 
των υπηρεσιών και των τμημάτων του. 

β) Αποφασίζει για την πρόσκτηση, διοίκηση και δια¬ 
χείριση της κινητής και ακίνητης περιουσίας του και 
των πόρων που διατίθενται για την εκπλήρωση των 
σκοπών του, την αποδοχή κληρονομιών, δωρεών (κ.λπ.), 
την έγερση αγωγών και διεξαγωγή δικών, δικαστικού 
ή εξώδικου συμβιβασμού, παραίτηση από ένδικα μέσα 
(κ.λπ.). 

γ) Συντάσσει τον Κανονισμό Προμηθειών του Ιδρύ¬ 
ματος, σύμφωνα με τις ισχύουσες διατάξεις, ο οποίος 
εγκρίνεται από το Μητροπολιτικό Συμβούλιο της Ιεράς 
Αρχιεπισκοπής Αθηνών και δημοσιεύεται στην Εφημε¬ 
ρίδα της Κυβερνήσεως και στο Επίσημο Δελτίο της 
Ιεράς Συνόδου της Εκκλησίας της Ελλάδος «ΕΚΚΛΗΣΙΑ». 

δ) Καταρτίζει και ψηφίζει τον ετήσιο Προϋπολογισμό 
και Απολογισμό του Ιδρύματος, τους οποίους υποβάλλει 
στο Μητροπολιτικό Συμβούλιο της Ιεράς Αρχιεπισκοπής 
Αθηνών για έγκριση και δημοσιεύει τον ετήσιο Απολο¬ 
γισμό αυτού. 

ε) Καθορίζει τις αναγκαίες για την εύρυθμη λειτουργία 
του Ιδρύματος θέσεις, αποφασίζει για την πρόσληψη και 
απόλυση τυχόν έμμισθου εκπαιδευτικού και διοικητικού 
προσωπικού, για τα καθήκοντα, τις αρμοδιότητες, τις 
αποδοχές, καθώς και για συναφή ζητήματα, σύμφωνα 
με τις διατάξεις της κειμένης νομοθεσίας. 

στ) Προβαίνει στη δημιουργία επί μέρους υπηρεσιών 
και τμημάτων και ρυθμίζει τις σχέσεις τους με τα λει- 
τουργούντα τμήματα. 

ζ) Προβαίνει στη δημιουργία λειτουργικού οργανο¬ 
γράμματος για την εξυπηρέτηση των αναγκών των 

συγχρηματοδοτούμενων από την Ε.Ε. έργων και προ¬ 
γραμμάτων. 

η) Έχει την αρμοδιότητα ετήσιας αξιολογήσεως του 
προσωπικού του Ιδρύματος και του έργου αυτού, υπο- 
χρεούται δε στην κατάρτιση εκθέσεων για τον καθένα 
εκ των υπαλλήλων, όπως επίσης και για τον Διευθυντή 
αυτού. 

θ) Αποφασίζει για θέμα που δεν προβλέπεται στον 
παρόντα Κανονισμό. 

2. Το Διοικητικό Συμβούλιο μπορεί να αναθέσει τη 
δικαστική ή εξώδικη εκπροσώπηση του Ιδρύματος είτε 
γενικώς είτε για συγκεκριμένη περίπτωση ή συγκεκρι¬ 
μένο τομέα, καθώς και οποιαδήποτε άλλη αρμοδιότητα 
του Προέδρου, του Γραμματέα ή του Ταμία, με εισήγηση 
του Προέδρου, σε άλλο Σύμβουλο ή στον Διευθυντή 
του Ιδρύματος. 

Άρθρο 5 

Καθήκοντα Προέδρου 

1. Ο Πρόεδρος του Διοικητικού Συμβουλίου του Ιδρύ¬ 
ματος: 

α) Εκπροσωπεί το Ιδρυμα στις προς τα έξω σχέσεις, 
ενώπιον κάθε Αρχής, των Δικαστηρίων, Οργανισμών και 
Τραπεζών, και έναντι κάθε τρίτου φυσικού ή νομικού 
προσώπου, 

β) Συγκαλεί το Δ.Σ. τακτικά και έκτακτα, κηρύσσει την 
έναρξη και λήξη των συνεδριάσεων. 

γ) Καταρτίζει σε συνεργασία με τον Διευθυντή την 
Ημερήσια Διάταξη και την υπογράφει. 

δ) Εντέλλεται την πληρωμή οιασδήποτε δαπάνης εγ¬ 
γεγραμμένης στον εγκεκριμένο Προϋπολογισμό. 

ε) Υπογράφει κάθε έγγραφο του Διοικητικού Συμ¬ 
βουλίου και τα επίσημα έγγραφα, τα αναφερόμενα σε 
γενικότερα θέματα, ορίζων και τα ειδικότερα θέματα 
τούτου. 

στ) Φροντίζει για την εκτέλεση των αποφάσεων του 
Δ.Σ. 

ζ) Ελέγχει τη διαχείριση και την εν γένει υπηρεσία 
του Δ.Σ. και του Προσωπικού του Ιδρύματος. 

2. Τον Πρόεδρο σε περίπτωση απουσίας ή πρόσκαι¬ 
ρου κωλύματος του αναπληρώνει στην εκτέλεση των 
καθηκόντων του ο νόμιμος αναπληρωτής του και όταν 
και αυτός απουσιάζει ή κωλύεται, ο από τον Πρόεδρο 
διοριζόμενος αντικαταστάτης. 

Άρθρο 6 

Καθήκοντα Γραμματέα και Ταμία 

1. Ο Γραμματέας του Δ.Σ., βοηθούμενος ενδεχομένως 
και από ειδικό Γ ραμματέα, που ορίζεται ή προσλαμβά¬ 
νεται με απόφαση του Δ.Σ., επιμελείται της σύνταξης 
των πρακτικών συνεδριάσεων και αποφάσεων του Δ.Σ., 
τηρώντας το σχετικό βιβλίο και αρχείο και μεριμνά για 
την έγκαιρη υπογραφή τους από τα μέλη του Διοικη¬ 
τικού Συμβουλίου. 

2. Ο Ταμίας του Δ.Σ. βοηθούμενος ενδεχομένως και 
από διαχειριστή ή λογιστή, που ορίζεται από το Δ.Σ. ή 
προσλαμβάνεται με απόφαση του Ιδρύματος, έχει την 
εποπτεία όλων των οικονομικών θεμάτων και μεριμνά 
για την εξασφάλιση των απαραιτήτων οικονομικών μέ¬ 
σων για την απρόσκοπτη λειτουργία του Ιδρύματος. 


Ο Ταμίας του Δ.Σ.: 

α) Συνυπογράφει μετά του Προέδρου ή του νόμιμου 
αναπληρωτή του κάθε ένταλμα. 

β) Ενεργεί όλες τις εισπράξεις που αφορούν στοΊδρυ- 
μα εκδίδοντας διπλότυπες θεωρημένες αποδείξεις, τις 
οποίες υπογράφει μαζί με τον Πρόεδρο ή τον νόμιμο 
αναπληρωτή του. 

γ) Ενεργεί τις πληρωμές με βάση τα εκδιδόμενα 
εντάλματα. 

δ) Τηρεί τα διαχειριστικά βιβλία και στοιχεία του 
Ιδρύματος. 

ε) Καταθέτει σε τραπεζικό λογαριασμό επ’ ονόματι 
του Ιδρύματος τα εισπραττόμενα έσοδα. 

στ) Προβαίνει σε αναλήψεις καταθέσεων κατόπιν εγ¬ 
γράφου εντολής του Προέδρου ή του νόμιμου αναπλη¬ 
ρωτή του, μετά από απόφαση του Δ.Σ. 

ζ) Επιμελείται της κατάρτισης του προϋπολογισμού 
και απολογισμού, τους οποίους υποβάλλει στο Δ.Σ. 

Άρθρο 7 

Διεύθυνση και οργάνωση του Ιδρύματος 

1. Για την πληρέστερη λειτουργία του Ιδρύματος θε¬ 
σπίζεται θέση Διευθυντή, κατηγορίας Π.Ε., τον οποίο 
ορίζει με πράξη του ο Μακαριώτατος Αρχιεπίσκοπος 
Αθηνών και πάσης Ελλάδος. 

Ως προσόντα κατάληψης της θέσης του Διευθυντή 
ορίζονται τα κάτωθι: 
α) Κατοχή πτυχίου Θεολογίας 
β) Κατοχή Μεταπτυχιακού ή Διδακτορικού Διπλώμα¬ 
τος (ΡΜΩ.) σε γνωστικό αντικείμενο συναφές προς τους 
σκοπούς που προάγει το Ίδρυμα 
γ) Γνώση τουλάχιστον μίας (1) Ξένης Γλώσσας 
δ) Προϋπηρεσία σε διοικητικούς, ακαδημαϊκούς ή εκ¬ 
παιδευτικούς Οργανισμούς Εκκλησιαστικών και Εκπαι¬ 
δευτικών Ιδρυμάτων, συναφών προς τους στόχους του 
Ιδρύματος 

2. Ο Διευθυντής του Ιδρύματος έχει τις εξής αρμο¬ 
διότητες: 

α) Διευθύνει και ελέγχει όλες τις υπηρεσίες του Ιδρύ¬ 
ματος. 

β) Αναθέτει σε κάθε υπάλληλο καθήκοντα κατά την 
κρίσιν του, εφ’ όσον είναι σχετικά με την ειδικότητα και 
ιδιότητά του, χωρίς να κωλύεται να αναθέσει και άλλα 
καθήκοντα, αναλόγως των αναγκών του Ιδρύματος. 

γ) Τηρεί το βιβλίο παρουσίας του προσωπικού, το 
βιβλίο μισθολογίου του προσωπικού, συντάσσει τις μι- 
σθολογικές καταστάσεις του προσωπικού και μεριμνά 
για την ασφάλισή του και γενικά για την εκτέλεση όλων 
των σχετικών υποχρεώσεων του Ιδρύματος. 

δ) Μεριμνά για την εξασφάλιση των συμφερόντων 
και την περιφρούρηση της περιουσίας του Ιδρύματος. 

ε) Εισηγείται στο Δ.Σ. για όλα τα θέματα της αρμο- 
διότητάς του. 

στ)Έχει την ευθύνη για την εκτέλεση των αποφάσεων 
του Δ.Σ. 

ζ) Είναι υπεύθυνος για τη νομιμότητα των πραγματο- 
ποιηθεισών δαπανών. 

η) Υποβάλλει για κάθε μήνα τις δαπάνες στο Δ.Σ. 
προς έγκριση. 

θ) Μεριμνά για την έγκαιρη κατάρτιση και έγκριση του 
Προϋπολογισμού και Απολογισμού. 

ι) Έχει την ευθύνη για την έγκαιρη προμήθεια, πα¬ 
ραλαβή, αποθήκευση, συντήρηση και κατανάλωση των 
διαφόρων αναγκαίων για την λειτουργία του Ιδρύματος 
ειδών και μεριμνά για την έγκαιρη εκτέλεση και παρα¬ 
λαβή των έργων. 

κ) Τηρεί το Βιβλίο Υλικού, το αρχείο τίτλων κτήσεως 
της κινητής και ακίνητης περιουσίας και τα λογιστικά 
βιβλία και έχει την ευθύνη της διαφύλαξης των σχετικών 
στοιχείων και της παρακολούθησης των πάσης φύσεως 
συναλλαγών του Ιδρύματος. 

κα) Συντάσσει πρακτικά καταστροφής αχρήστων υλι¬ 
κών. 

κβ) Καταλογίζει στους υπαίτιους την αδικαιολόγητη 
απώλεια, φθορά ή κατανάλωση υλικών. 

κγ) Μεριμνά για την εύρυθμη λειτουργία του Ιδρύ¬ 
ματος. 

κδ) Διαχειρίζεται χρηματικό ποσό, που ορίζεται εκά- 
στοτε με απόφαση του Δ.Σ., για τις ανάγκες του Ιδρύ¬ 
ματος, με απόδοση λογαριασμού. 

κε) Κάθε άλλη αρμοδιότητα που του ανατίθεται από 
το Δ.Σ. του Ιδρύματος. 

3. Για την επιστημονική υποστήριξη του Δ.Σ. και του 
Διευθυντή του Ιδρύματος θεσπίζονται δύο (2) θέσεις 
Επιστημονικών Συμβούλων, οι οποίοι ορίζονται με από¬ 
φαση του Δ.Σ. του Ιδρύματος και μπορεί να είναι δη¬ 
μόσιοι λειτουργοί ή ιδιώτες που προσλαμβάνονται με 
απόφαση του Ιδρύματος. 

Οι Επιστημονικοί Σύμβουλοι είναι πτυχιούχοι Α.Ε.Ι., 
κάτοχοι Μεταπτυχιακού ή Διδακτορικού Διπλώματος 
(ΡάΈ.) σε γνωστικό αντικείμενο συναφές προς τους σκο¬ 
πούς που προάγει το Ίδρυμα ή το διοικητικό - ερευνη¬ 
τικό τομέα με προϋπηρεσία σε διοικητικούς, ακαδημαϊ¬ 
κούς ή εκπαιδευτικούς Οργανισμούς Εκκλησιαστικών και 
Εκπαιδευτικών Ιδρυμάτων, συναφών προς τους στόχους 
του Ιδρύματος. 

4. Με απόφαση του Δ.Σ. του Ιδρύματος ένας εκ των 
Επιστημονικών Συμβούλων ορίζεται ως Αναπληρωτής 
Διευθυντής του Ιδρύματος και αναπληρώνει τον Διευθυ¬ 
ντή στην εκτέλεση των καθηκόντων του σε περίπτωση 
απουσίας ή πρόσκαιρου κωλύματος του. Με απόφαση 
του Δ.Σ. του Ιδρύματος μέρος των αρμοδιοτήτων του 
Διευθυντή του Ιδρύματος, μετά από εισήγησή του, μπο¬ 
ρεί να ανατίθεται στους Επιστημονικούς Συμβούλους. 

5. Γ ια την άσκηση των δραστηριοτήτων του Ιδρύματος 
προβλέπεται η σύσταση Τμημάτων και συγκεκριμένα 
τα εξής Τμήματα: 

α) Τμήμα Γραμματείας 
β) Τμήμα Προγραμμάτων 
γ) Τμήμα Λογιστηρίου 
δ) Τμήμα Προμηθειών 

6. Γ ια την νομική υποστήριξη του Ιδρύματος θεσπίζεται 
θέση Νομικού Συμβούλου. 

7. Γ ια την διάδοση των σκοπών και των δράσεων του 
Ιδρύματος θεσπίζεται θέση Υπευθύνου Προβολής και 
Δημοσιότητας. 

8. Με απόφαση του Δ.Σ. καθορίζονται αναλυτικά οι αρ¬ 
μοδιότητες των Επιστημονικών Συμβούλων, του Νομικού 
Συμβούλου, των οργανικών του μονάδων κα ο τρόπος 
διοίκησης αυτών καθώς και κάθε άλλη λεπτομέρεια που 
δεν καλύπτεται από τον παρόντα κανονισμό. 


Αρθρο 8 
Προσωπικό 

1. Το προσωπικό που τυχόν κριθεί αναγκαίο να προ¬ 
σφέρει τις υπηρεσίες του στο Ίδρυμα, πλέον όσων 
προσφέρουν τη βοήθειά τους ως εθελοντές, θα προ¬ 
σλαμβάνεται κατόπιν αποφάσεως του Δ.Σ. με εισήγηση 
του Διευθυντή σύμφωνα με τις κείμενες διατάξεις, σε 
συνεργασία με τον οποίο θα καθορίζονται τα καθήκοντα 
και οι αρμοδιότητές του. 

2. Οι ανάγκες σε προσωπικό του Ιδρύματος μπορούν 
να καλύπτονται με διάθεση από την Ιερά Αρχιεπισκοπή 
Αθηνών και με αποσπάσεις δημοσίων υπαλλήλων σύμ¬ 
φωνα με τις κείμενες διατάξεις. 

3. Με απόφαση του Δ.Σ. καθορίζονται τα προσόντα 
και τα καθήκοντα του πάσης φύσεως προσωπικού του 
Ιδρύματος και κάθε άλλη λεπτομέρεια που δεν καλύ¬ 
πτεται από τον παρόντα κανονισμό. 

Αρθρο 9 

Οργάνωση Εκπαιδευτικών Προγραμμάτων 

1. Το Ίδρυμα καταρτίζει και υλοποιεί εκπαιδευτικά 
προγράμματα και δραστηριότητες πρακτικής ασκήσε- 
ως και εξειδικεύσεως καθώς και ερευνητικές ή άλλες 
επιστημονικές δραστηριότητες - εκδηλώσεις με σκοπό 
την προώθηση των σκοπών του. 

2. Τα εκπαιδευτικά προγράμματα συγκροτούνται με 
κριτήριο την κάλυψη των αναγκών για επιμόρφωση, 
κατάρτιση και καλλιέργεια πρακτικών δεξιοτήτων των 
κληρικών και λαϊκών, που διακονούν στο Ποιμαντικό και 
Κοινωνικό - Προνοιακό έργο της Εκκλησίας, σε τομείς 
όπως: 

α) Διαμόρφωση της Ιερατικής ταυτότητας με έμφαση 
στην πρακτική θεολογική, ποιμαντική, εξομολογητική και 
λειτουργική κατάρτιση. 

β) Καλλιέργεια δεξιοτήτων και κατάρτιση των κλη¬ 
ρικών σχετικά με την διοικητική, οικονομική και δομική 
οργάνωση της Ενορίας ή άλλων Εκκλησιαστικών Ιδρυ¬ 
μάτων, καθώς και στις σύγχρονες αρχές και μεθόδους 
διαχείρισης του εργασιακού δυναμικού. 

γ) Εκπαίδευση στην αξιοποίηση των νέων τεχνολογιών 
στην Ενορία και το ποιμαντικό έργο γενικότερα. 

δ) Εκπαίδευση στην αξιοποίηση με ορθά θεολογικά 
κριτήρια των σύγχρονων δεδομένων των επιστημών του 
ανθρώπου στο ποιμαντικό, υποστηρικτικό και Κοινωνικό 
- Προνοιακό έργο της Εκκλησίας. 

ε) Ενημέρωση και καταρτισμός επί των εξελίξεων και 
των ορθοδόξων προσεγγίσεων σε θέματα βιοηθικής, βι¬ 
οτεχνολογίας, διορθοδόξων και διαχριστιανικών σχέσε¬ 
ων ή άλλα κοινωνικά προβλήματα, όπως για παράδειγμα: 
η μετανάστευση, η παιδική κακοποίηση, το κοινωνικό 
στίγμα των ψυχικών παθήσεων, κ.ά. 

στ) Επιμόρφωση σε θέματα εκκλησιαστικής τέχνης, 
εκκλησιαστικού τουρισμού και πολιτισμού. 

ζ) Υλοποίηση εκπαιδευτικών, πολιτιστικών και άλλων 
προγραμμάτων με σκοπό την προαγωγή της τέχνης 
και του πολιτισμού. 

3. Κάθε εκπαιδευτικό ή επιμορφωτικό πρόγραμμα 
έχει συγκροτημένο περιεχόμενο, πρόγραμμα σπουδών, 
καθορισμένη χρονική διάρκεια και συγκεκριμένους εκ¬ 
παιδευτικούς ή επιμορφωτικούς στόχους, συγκεκριμένο 
εξεταστικό κύκλο αποφοιτήσεως, και καταλήγει στην 

λήψη συγκεκριμένης πιστοποιήσεως σπουδών. Τα ανω¬ 
τέρω θα καθορίζονται από το Δ.Σ. του Ιδρύματος και θα 
γνωστοποιούνται πριν την έναρξη κάθε εκπαιδευτικού 
ή επιμορφωτικού κύκλου σπουδών. 

Άρθρο 10 

Οικονομική Διαχείριση 

1. Η οικονομική διαχείριση του Ιδρύματος διενεργείται 
βάσει Προϋπολογισμών και Απολογισμών εσόδων και 
εξόδων, καταρτιζόμενων κατ’ έτος, στους οποίους οι 
εκτελεστέοι σκοποί εμφανίζονται σε ίδια κεφάλαια, οι 
οποίοι μετά την ψήφισή τους από το Δ.Σ. υποβάλλονται 
προς έγκριση, σύμφωνα με τα οριζόμενα στο άρθρο 4 
παρ. 1ε του παρόντος. 

2. Το Οικονομικό Έτος αρχίζει την 1η Ιανουάριου και 
λήγει την 31η Δεκεμβρίου του ίδιου έτους. 

Άρθρο 11 

Βιβλία και στοιχεία 

1. Στο'Ιδρυμα τηρούνται τα κάτωθι βιβλία και στοιχεία: 
α) Βιβλίο Πρωτοκόλλου εγγράφων 

β) Βιβλίο Πρακτικών συνεδριάσεων και αποφάσεων 
του Διοικητικού Συμβουλίου 
γ) Βιβλίο Ταμείου 

δ) Στελέχη αριθμημένων διπλότυπων αποδείξεων ει¬ 
σπράξεων και ενταλμάτων πληρωμών θεωρημένων από 
τον Πρόεδρο ή το νόμιμο αναπληρωτή του 
ε) Βιβλίο υλικού, το οποίο περιλαμβάνει κατά είδος 
τον εξοπλισμό του Ιδρύματος 

2. Εκτός των ανωτέρω βιβλίων και στοιχείων, το Δι¬ 
οικητικό Συμβούλιο μπορεί να αποφασίσει την τήρηση 
και άλλων βιβλίων και στοιχείων ή την μεταβολή των 
υφιστάμενων βιβλίων και στοιχείων, τα οποία κρίνει 
απαραίτητα για την παρακολούθηση της περιουσίας 
του Ιδρύματος και της εκτέλεσης των σκοπών του. 

Άρθρο 12 

Τηρούμενα μητρώα 

1. Στο'Ιδρυμα τηρούνται τα κάτωθι μητρώα: 
α) Μητρώο Εκπαιδευτών 

β) Μητρώο Πιστοποιημένων Εκπαιδευτικών Προγραμ¬ 
μάτων 

γ) Μητρώο Πιστοποιημένων Εκπαιδευόμενων 

Άρθρο 13 

Πόροι του Ιδρύματος 
1. Πόροι του Ιδρύματος είναι: 

α) οι τακτικές ή έκτακτες επιχορηγήσεις εκ της Ιεράς 
Αρχιεπισκοπής Αθηνών, Ιερών Μονών, Ενοριών και άλ¬ 
λων εκκλησιαστικών νομικών προσώπων 
β) οι δωρεές εν ζωή ή αιτία θανάτου, κληρονομιές, 
κληροδοσίες, κινητών και ακινήτων, φυσικών ή νομικών 
προσώπων 

γ) οι εισφορές κάθε είδους και σε χρήματα 
δ) τα χρηματοδοτούμενα ή συγχρηματοδοτούμενα 
από την Ε.Ε. έργα και προγράμματα, οι ευρωπαϊκές 
επιχορηγήσεις και ενισχύσεις, τα ευεργετήματα από 
ευρωπαϊκά προγράμματα 

ε) οι επιχορηγήσεις από συνεργασίες με Υπουργεία, 
Αποκεντρωμένες Διοικήσεις και θεσμούς της Τοπικής 
Αυτοδιοίκησης, οργανισμούς και νομικά πρόσωπα δη¬ 
μοσίου ή ιδιωτικού δικαίου 


στ) κάθε άλλο νόμιμο έσοδο, μη προβλεπόμενο κατά 
τα ανωτέρω, που υπηρετεί τους σκοπούς του 

2. Οι ανωτέρω πόροι διατίθενται για την εκπλήρωση 
των ως άνω σκοπών του Ιδρύματος, ιδίως δε για την 
αντιμετώπιση των δαπανών συντηρήσεως και λειτουρ¬ 
γίας των εν γένει εγκαταστάσεων, την προμήθεια του 
απαιτούμενου εξοπλισμού και αναγκαίων ειδών, την 
πληρωμή του τυχόν εμμίσθου ή εκτάκτου προσωπικού 
και εν γένει για την κάλυψη κάθε δαπάνης που αποσκο¬ 
πεί στην επίτευξη των σκοπών του Ιδρύματος. 

Το Ίδρυμα μπορεί να κηρύξει ευεργέτες, δωρητές, να 
απονείμει εύφημες μνείες και άλλες τιμητικές διακρί¬ 
σεις. 

2. Περιουσία του Ιδρύματος είναι: 

α) η περιουσία -κινητή και ακίνητη- που ανήκει ήδη 
μέχρι σήμερα στο Ίδρυμα Ποιμαντικής Επιμορφώσεως 
ή έχει διατεθεί για τις ανάγκες και τους σκοπούς του, 
ως Υπηρεσίας της Ι.Α.Α., η οποία περιέρχεται από τη 
δημοσίευση του παρόντος στο κατά μετατροπή Εκ¬ 
κλησιαστικό Ίδρυμα που συνιστάται με τον παρόντα 
Οργανισμό, 

β) η κάθε είδους κινητή και ακίνητη περιουσία που θα 
αποκτηθεί εφ’ εξής. 

Αρθρο 14 

Διαδοχή δικαιωμάτων και υποχρεώσεων 

Από τη δημοσίευση του παρόντος το Ίδρυμα Ποιμα¬ 
ντικής Επιμορφώσεως (Ι.Π.Ε.) υπό τη νέα του μορφή 
εκκλησιαστικού νομικού προσώπου ιδιωτικού δικαίου 
(Ν.Π.Ι.Δ.), καθίσταται διάδοχος των δικαιωμάτων και 
υποχρεώσεων του μέχρι σήμερα λειτουργούντος Ιδρύ¬ 
ματος υπό τη μορφή της εξηρτημένης υπηρεσίας αυτο¬ 
τελούς διαχειρίσεως της Ιεράς Αρχιεπισκοπής Αθηνών, 
με εξαίρεση τις Πράξεις-Επιχειρησιακά Προγράμματα 
στα οποία είναι δικαιούχος ή έχει υποβάλλει πρόταση 
συμμετοχής-ανάληψης η εν λόγψ εξηρτημένη υπηρεσία 
της Ιεράς Αρχιεπισκοπής Αθηνών. 

Αρθρο 15 

Τροποποίηση του Κανονισμού 

Ο παρών Κανονισμός τροποποιείται με Απόφαση της 
Διαρκούς Ιεράς Συνόδου της Εκκλησίας της Ελλάδος, 
μετά από απόφαση του Δ.Σ. του Ιδρύματος, υπέρ της 
οποίας θα ψηφίσουν τουλάχιστον τέσσερα (4) μέλη του, 
προεδρεύοντος του Μακαριωτάτου Αρχιεπισκόπου Αθη¬ 
νών και πάσης Ελλάδος και δημοσιεύεται στην Εφη¬ 
μερίδα της Κυβερνήσεως και στο Επίσημο Δελτίο της 
Ιεράς Συνόδου της Εκκλησίας της Ελλάδος «ΕΚΚΛΗΣΙΑ». 

Αρθρο 16 

Κατάργηση του Ιδρύματος 

Το Ίδρυμα καταργείται με Απόφαση της Διαρκούς 
Ιεράς Συνόδου της Εκκλησίας της Ελλάδος, μετά από 
αιτιολογημένη Απόφαση του Δ.Σ. του Ιδρύματος, προε¬ 
δρεύοντος του Μακαριωτάτου Αρχιεπισκόπου Αθηνών, 
όταν δεν εκπληρώνει τις εκκλησιολογικές προϋποθέσεις 
του και την αποστολή του ή όταν παρεκκλίνει των σκο¬ 
πών του ή καθίσταται ανέφικτη η λειτουργία του. Μετά 
την κατάργηση του Ιδρύματος η περιουσία του, κινητή 
και ακίνητη, καθώς και κάθε δικαίωμα ή αξίωση αυτού, 
περιέρχεται στην Ιερά Αρχιεπισκοπή Αθηνών. 

Άρθρο 17 

Με τον παρόντα Κανονισμό δεν προκαλείται πρόσθετη 
δαπάνη σε βάρος του Προϋπολογισμού του Νομικού 
Προσώπου της Ιεράς Αρχιεπισκοπής Αθηνών ή του 
Ιδρύματος. 

Άρθρο 18 
Έναρξη ισχύος 

Η ισχύς του παρόντος Κανονισμού αρχίζει από την 


δημοσίευσή του στην Εφημερίδα της Κυβερνήσεως και 
στο Επίσημο Δελτίο της Ιεράς Συνόδου της Εκκλησίας 
της Ελλάδος «ΕΚΚΛΗΣΙΑ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήναι, 14 Ιανουάριου 2015 
Ο Πρόεδρος 

ΐ Ο Αθηνών ΙΕΡΩΝΥΜΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοφιτ 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ^τ) 


Ηλεκτρονική Διεύθυνση: ήί1ρ://νννννν.βί.9Γ - β-πιαΜ: νν60πΐ3δίβΓ.βί@6ΐ.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 













































































